Suchinthana/ta-wikipedia huggingface dataset:
கோத்தா பாரு

கோத்தா பாரு (மலாய்: Kota Bharu; ஆங்கிலம்: Kota Bharu) மலேசியா, கிளாந்தான் மாநிலத்தின் தலைநகரமாகும். கோத்தா பாரு என்றால் மலாய் மொழியில் புதிய நகரம் அல்லது புதிய கோட்டை என்று பொருள்.

தீபகற்ப மலேசியாவின் வடகிழக்குப் பகுதியில், தாய்லாந்து எல்லைக்கு அருகில், கிளாந்தான் ஆற்றின் முகத்துவாரத்தில் கோத்தா பாரு மாநகரம் அமைந்து உள்ளது.

கோத்தா பாரு நகரத்தின் மையத்தில் பல பள்ளிவாசல்கள்கள், பல்வேறு அருங்காட்சியகங்கள், தனித்துவமான கட்டிடக் கலையில் உருவாக்கப்பட்ட பழைய அரச அரண்மனைகள் மற்றும் முன்னாள் அரச கட்டிடங்கள் உள்ளன.

வரலாறு

கோத்தா பாரு 19-ஆம் நூற்றாண்டின் பிற்பகுதியில் நிறுவப்பட்டது. இந்த நகரம் நிறுவப்படுவதற்கு முன்பு, கோத்தா பாருவில் கிளாந்தானின் அரச அரண்மனை இருந்தது. 1844-ஆம் ஆண்டில் கிளாந்தான் சுல்தான் முகமது II (Sultan Muhammad II), கோத்தா பாருவைக் கிளாந்தான் மாநிலத் தலைநகரமாக மாற்றி அமைத்தார். 

இதற்கு முன்னர் கோத்தா பாரு என்பது கோலா கிளந்தான் என்று அழைக்கப்பட்டது. 19-ஆம் நூற்றாண்டின் தொடக்கக் காலத்தில், ஏறக்குறைய 30,000 முதல் 50,000 மக்கள் வாழ்ந்த ஒரு செழிப்பான நகரமாக இருந்தது.

ஈயம், தங்கம், கருப்பு மிளகு, பாக்கு, அரிசி, பிரம்பு, மூங்கில், பாத்தேக் துணிமணிகள் போன்றவை அந்த நகரத்தின் உற்பத்திப் பொருட்கள் ஆகும். கிளாந்தான் ஆற்றின் அருகே கோத்தா பாரு அமைந்து இருந்ததன் காரணமாக அந்த நகரம் வர்த்தகப் பொருட்களின் நுழைவாயிலாக செயல்பட்டது.

கோத்தா பாரு போர்

இரண்டாம் உலகப் போரின் போது, கோத்தா பாருவில் இருந்து சுமார் 10 கி.மீ. (6.2 மைல்) தொலைவில் இருந்த பந்தாய் சபாக் எனும் கடற்கரை கிராமம்தான், சப்பானியப் படையெடுப்புப் படைகளின் தரையிறங்கும் இடமாக இருந்தது. 

1941 டிசம்பர் 8-ஆம் தேதி ஜப்பானியப் படைகள் மலாயாவில் தரை இறங்கின. கோத்தா பாரு போர் தொடங்கியது. அதுவே மலாயாவில் அந்நியர்கள் நடத்திய முதல் போர். கோத்தா பாருவைக் கைப்பற்றியதும், படிப்படியாக முன்னேறிய ஜப்பானியர்கள், ஒட்டு மொத்த மலாயாவையும் சிங்கப்பூரையும் கைப்பற்றினார்கள்.

மக்கள் தொகையியல்

கோத்தா பாருவின் மக்கள் தொகையில் பெரும்பான்மையான மக்கள் கிளாந்தானிய மலாய் இனத்தவர்கள் ஆவர். கோத்தா பாருவில் பேசப்படும் மொழியைக் கிளாந்தான்-பட்டாணி மலாய் மொழி என்று அழைக்கிறார்கள். இந்த நகரில் சீன மக்களும் ஓரளவிற்கு அதிகமாக உள்ளனர். இந்தியர்கள் மிகவும் குறைவு.

சமயம்

கோத்தா பாரு நகரத்தின் மக்கள் தொகையில் 93% முசுலிம்கள். மற்றவர்கள் பௌத்தர்கள், இந்துக்கள் மற்றும் கிறிஸ்தவர்கள். நகர்ப்புறச் சீன சமூகத்தினர் பௌத்தத்தைப் பின்பற்றுகின்றனர். 

கிளந்தான் மாநில அரசு மலேசிய இஸ்லாமிய கட்சியின் (பாஸ்) கீழ் உள்ளது. அந்த வகையில் "இஸ்லாமுடன் வளர்ச்சி" (Developing With Islam) எனும் கொள்கையின் மூலம், 2005 அக்டோபர் 1-ஆம் தேதி கோத்தா பாரு நகரத்திற்கு இஸ்லாமிய நகரம் என்று பெயர் சூட்டியது.

கோத்தா பாரு நகராட்சி (Kota Bharu Municipal Council) என்பது கோத்தா பாரு இசுலாமிய நகராட்சி (Islamic City of Kota Bharu Municipal Council) என்று பெயர் மாற்றம் செய்யப்பட்டது.

கலாசாரம்

மலேசியாவின் மற்ற மாநிலங்களுடன் ஒப்பிட்டுப் பார்க்கும் போது, கிளாந்தான் மாநிலத்தின் கலாசாரம் மிகவும் தனித்துவம் வாய்ந்தது என்று சொல்லலாம். தாய்லாந்து நாட்டிற்கு அருகாமையில் இருப்பதால் அந்த நாட்டின் கலாசாரத் தாக்கங்களும் இருக்கவே செய்கின்றன.

காட்சியகம்

மேற்கோள்கள்

வெளி இணைப்புகள் 
 
 
 
 
 Kelantan சுற்றுலா மலேசியா

மலேசிய மாநிலங்களின் தலைநகரங்கள்
மலேசிய நகரங்கள்‎
கிளாந்தான்
இரீட்டா மகட்டோ

இரீட்டா மகட்டோ (Rita Mahato) நேபாள நாட்டைச் சேர்ந்த ஒரு பெண்கள் உரிமை ஆர்வலர் ஆவார். பெண்கள் மறுவாழ்வு மையத்தில் பணிபுரிகிறார். 2014 ஆம் ஆண்டு மனிதநேயப் பணிகளுக்காக சுவீடிய அரசு வழங்கும் பெர் ஆங்கர் பரிசைப் பெற்றார்.

ஆரம்பகால வாழ்க்கை 
இரீட்டா மகட்டோ 14 வயதில் கட்டாயத் திருமணத்திற்கு ஆளானார். ஓராண்டு கழித்து தனது முதல் குழந்தையைப் பெற்றெடுத்தார். தனது கணவரிடம் குடும்ப வன்முறையை அனுபவித்தார்.

தொழில் 
சிராகா மாவட்டத்தில் உள்ள பெண்கள் மறுவாழ்வு மையத்தில் இரீட்டா மகட்டா பணிபுரிகிறார். பாலியல் வன்முறையில் இருந்து தப்பியவர்களுக்கு இந்தக் குழு உதவுகிறது.  2007 ஆம் ஆண்டு சூலை மாதத்தில் பெண்கள் மறுவாழ்வு மையத்தில் கற்பழிப்பில் இருந்து தப்பிய இருவரை ஆதரித்த காரணத்தால் உள்ளூர் சமூகத்தைச் சேர்ந்த சிலர் மகட்டோவை மிரட்டினர். மகட்டோ பணிபுரிந்த அலுவலகம் தாக்கப்பட்டது. ஒரு ஆண்கள் குழுவினரால் இவர் கடுமையாக அச்சுறுத்தப்பட்டார். மனித உரிமைகளுக்கான பன்னாட்டு கூட்டமைப்பு, சித்திரவதைக்கு எதிரான உலக அமைப்பு மற்றும் பன்னாட்டு அம்னெசுட்டி அமைப்பு ஆகியவை இரீட்டா மகட்டோவுக்கு ஆதரவளித்தனர்.

2014 ஆம் ஆண்டில் பாலியல் வன்முறைக்கு எதிரான செயல்பாட்டிற்காக மகட்டோ பெர் ஆங்கர் பரிசைப் பெற்றார். பரிசாகக் கிடைத்த 15,000 யூரோக்களை கொண்டு  முதியோர் இல்லத்தை நிறுவப் போவதாகக் கூறினார்.

மேற்கோள்கள் 

வாழும் நபர்கள்
நேபாள சமூகப் போராளிகள்
சங்கீதா சிரேசுதா

சங்கீதா சிரேசுதா (SangitaShrestha) நேபாள நாட்டைச் சேர்ந்த ஒரு திரைப்பட இயக்குநர் ஆவார். திரைக்கதை எழுத்தாளராகவும் ஊடகத் தொகுப்பாளராகவும் பன்முகங்களில் இயங்குகிறார்.

தொழில் 
சங்கீதா சிரேசுதா வானொலியில் தனது வாழ்க்கையைத் தொடங்கினார். 2000-2004 காலத்தில் ஒரு தொலைக்காட்சி செய்தி அலைவரிசையில் நிருபராக பணியாற்றினார். பின்னர் காந்திபூர் தொலைக்காட்சியில் இசை நிகழ்ச்சியை  தொகுத்து வழங்கினார். தொடர்ந்து இசை காணொளிகள் மற்றும் தொடர் குறும்படங்களை இயக்கத் தொடங்கினார். 70 எண்ணிக்கைக்கும் மேற்பட்ட காணொளிகளை இயக்கியிருந்தாலும் இவரது கதா பிரேம்கா என்ற குறும்படத் தொடர் மிகவும் பிரபலமானது. பின்னர் 2016 ஆம் ஆண்டில் வெளியான கதாமா அல்கியேகா பிரேம் என்ற தொடரின் சிறு காதல் கதைகளின் புத்தகத்தை அடிப்படையாகக் கொண்டு செயற்பட்டார்.

2016 ஆம் ஆண்டுக்கான நேபாள அழகிப் போட்டியின் நடுவர் குழுவின் உறுப்பினராக தோன்றினார்.

2018 ஆம் ஆண்டில், காத்மாண்டுவில் வசிக்கும் மூன்று ஆண்களின் வாழ்க்கை மற்றும் உறவுகளின் அடிப்படையில் கதா காத்மாண்டு என்ற சிறப்புத் திரைப்படத்தின் மூலம் ஓர் எழுத்தாளராகவும் இயக்குனராகவும் ஆனார்.

மேற்கோள்கள்

புற இணைப்புகள் 
Rise and shine interview with Sangita Shrestha
Sangita Shrestha (Film director) On Celebrity Fun Talk with Sabi Karki Khadka
Sandarva - महिलाले बनाएको फिल्म " Katha Kathmandu Ko" किन controversial

வாழும் நபர்கள்
1976 பிறப்புகள்
நேபாளப் பெண்கள்
நேபாளத் திரைப்பட இயக்குநர்கள்
சாயிலேசு தாபா சேத்ரி

சாயிலேசு தாபா சேத்ரி (ShaileshThapaChhetri) நேபாள காவல்துறையின் 28 ஆவது மற்றும் தற்போதைய காவல்துறை பொது ஆய்வாளர் ஆவார். நேபாள அமைச்சரவை முடிவைத் தொடர்ந்து 2020 ஆம் ஆண்டு சூலை மாதம் 9 ஆம் தேதியன்று தாக்கூர் பிரசாத் கியாவாலிக்குப் பிறகு இவர் நேபாள காவல்துறைத் தலைவராக நியமிக்கப்பட்டார். 1992 ஆம் ஆண்டு மே மாதம் முதல் தேதியன்றுதான் நேபாள காவல்துறையில் ஆய்வாளராக சாயிலேசு சேர்ந்தார்.

2021 ஆம் ஆண்டு டிசம்பர் மாதம் 26 ஆம் தேதியன்று நடைபெறவிருந்த தேசிய சட்டமன்றத் தேர்தல் மற்றும் நாட்டின் சட்டம், ஒழுங்கு பற்றிய ஒட்டுமொத்த நிலைமை தொடர்பான மத்திய பாதுகாப்புக் குழுவின் கூட்டத்தில் சாயிலேசு தாபா சேத்ரி கலந்துகொண்டார். 21 நவம்பர் 2021 ஆம் ஆண்டு நவம்பர் மாதம் 21 ஆம் தேதியன்று துருக்கியில் நடந்த பன்னாட்டுக் காவல் துறை கூட்டத்திலும் கலந்து கொண்டார்.

மேற்கோள்கள் 

1968 பிறப்புகள்
வாழும் நபர்கள்
நேபாள மக்கள்
சாரங்கா சிரேசுதா

சாரங்கா சிரேசுதா (SarangaShrestha) நேபாள நாட்டைச் சேர்ந்த ஒரு திரைப்பட நடிகையாவார். ஒரு சிறந்த நிகழ்த்துக் கலைஞருனா சாரங்கா சிரேசுதா 2000 ஆம் ஆண்டு காலத்தின் முற்பகுதியில் நேபாளத் திரைப்படத்துறையின் முன்னணி கலைஞர்களில் ஒருவராக கருதப்பட்டார். சமூகத்தில் கலாச்சார விழிப்புணர்வு நிகழ்ச்சிகளை மேம்படுத்துவதில் ஈடுபட்டுள்ள சமசுகிருதிக் சன்சுதான் அமைப்பின் மாணவி என்ற சிறப்பும் இவருக்கு உள்ளது.. குறிப்பாக நடனத்திற்காக  சாரங்கா சிரேசுதா நன்கு அறியப்படுகிறார். ஆகோ, சிந்துர் போட்டே மற்றும் சாரங்கி ஆகியவை சாரங்கா சிரேசுதா நடித்த திரைப்படங்களாகும்.

தனிப்பட்ட வாழ்க்கை 
சாரங்கா தனது முதல் கணவரான அமெரிக்க குடிமகனை விவாகரத்து செய்துவிட்டு, 2012 ஆம் ஆண்டு ரமேசு கார்க்கி என்ற நேபாளி அல்லாதவரை மணந்து கொண்டார். கணவருடன் பால்டிமோர் நகரில் வசித்துக் கொண்டே நடனம் கற்றுக்கொடுக்கிறார். தம்பதியருக்கு பால்டிமோரில் பிறந்த ஒரு மகள் உள்ளார்.

மேற்கோள்கள் 

வாழும் நபர்கள்
நேபாளத் திரைப்பட நடிகைகள்
சுகானா தாபா

சுகானா தாபா (SuhanaThapa) நேபாள நாட்டைச் சேர்ந்த ஒரு திரைப்பட நடிகையாவார். தனது சொந்த தயாரிப்பின் எ மேரோ அசூர் 3 என்ற திரைப்படத்தின் மூலம் நடிகையாக முதலில் அறிமுகமானார்.

தனிப்பட்ட வாழ்க்கை 
சுகானா தாபா இந்துக் கடவுளான கிருட்டிணரின் பக்தையாவார்.

தொழில் 
எ மேரோ அசூர் (2002) திரப்படத்தில் ஒரு குழந்தை நட்சத்திரமாக தோன்றினார் என்று இவரே நினைவு கூர்கிறார். இதுவே எனது முதல் திரைப்படம் என்று கூறும் இவர் அது எனக்கு நினைவில் இல்லை என்றும் கூறுகிறார்.

திரைப்படவியல்

விருதுகள்

மேற்கோள்கள் 

1996 பிறப்புகள்
வாழும் நபர்கள்
நேபாளத் திரைப்பட நடிகைகள்
சுபத்ரா அதிகாரி

சுபத்ரா அதிகாரி (Subhadra Adhikari) நேபாள நாட்டைச் சேர்ந்த ஒரு நடிகையாவார்.1947/1948-2019 ஆம் ஆண்டு காலத்தில் இவர் வாழ்ந்தார். திரை, சின்னத்திரை, மேடை நாடகங்களில் சுபத்ரா நடித்தார். ஒரு பாடகியாகவும் பாடல்கள் பாடினார். அறுபது ஆண்டுகளாக நீடித்த சுபத்ராவின் திரை வாழ்க்கையில் நூற்றுக்கும் மேற்பட்ட திரைப்படங்களிலும், மேடை நாடகங்கள் மற்றும் தொலைக்காட்சி நிகழ்ச்சிகள் பலவற்றிலும் நடித்தார். டம் மான்கோ பந்த் என்ற திரைப்படத்தில் முதன் முதலில் இவர் அறிமுகமானார். சினோ, கன்யாடன், பாசுதேவ், பசந்தி, முனா மதன், இசுவர்கா, சௌபாக்யா மற்றும் பேடோ முனிகோ பூல் போன்றவை சுபத்ரா தொடர்ந்து நடித்த சில படங்களாகும். திரைப்படத்தில் பணியாற்றியதற்காக சனாதிபதி பித்யா தேவி பண்டாரி அவர்கள் சலசித்ரா திர்கா சாதன சம்மான் விருதை வழங்கி சிறப்பித்தார். விருதானது ரூபாய் 351,111 ரொக்கப் பரிசு கொண்டதாகும்.

சுவாசப் பிரச்சினை காரணமாக சுபத்ரா அதிகாரி தனது 72 ஆவது வயதில் காட்மாண்டுவில் இறந்து போனார். இவருக்கு ஒரு மகனும் மகளும் உள்ளனர்.

மேற்கோள்கள் 

1947 பிறப்புகள்
நேபாளத் திரைப்பட நடிகைகள்
2019 இறப்புகள்
நந்தா பிரசாத் அதிகாரி

நந்தா பிரசாத் அதிகாரி (Nanda Prasad Adhikari) ஒரு நேபாள குடிமகன் ஆவார். தனது மகனைக் கொன்றவர்களைக் கைது செய்யக் கோரி நேபாள அரசிடம் நீதி கேட்டு 11 மாத உண்ணாவிரதப் போராட்டத்தில் ஈடுபட்டு உயிர் துறந்தார்.

நேபாள மாவோயிசுட்டு மோதலின் போது, நந்தா பிரசாத் அதிகாரியின் மகனான கிருட்டிண பிரசாத் அதிகாரி, சித்வானில் இருந்து கடத்தப்பட்டார். இவர் 2004 ஆம் ஆண்டு சூன் மாதம் சித்வான் மாவட்டத்தில் உள்ள பகுலகர் சௌக்கில் கொல்லப்பட்டார். நந்த பிரசாத் தனது மனைவி கங்கா மாயாவுடன் உண்ணாவிரதப் போராட்டத்தைத் தொடங்கினார். போராட்டத்தில் ஈடுபட்ட தம்பதியினர் உடல்நிலை மோசமடைந்ததை அடுத்து பிர் மருத்துவமனையில் அனுமதிக்கப்பட்டனர். இத்தம்பதியரின் கோரிக்கை மற்றும் வேலை நிறுத்தம் தொடர்பாக பல்வேறு மனித உரிமை அமைப்புகள் கவலை தெரிவித்தன. ஆசிய மனித உரிமைகள் ஆணையம் நேபாள அரசாங்கத்தின் மீது அழுத்தத்தைக் கொண்டுவருமாறு ஐ.நா மனித உரிமைகள் பேரவைக்கு கோரிக்கை விடுத்தது.

தனது உண்ணாவிரதத்தின் 333 ஆவது நாளான 22 செப்டம்பர் 2014 அன்று பிர் மருத்துவமனையில் நந்தா பிரசாத் அதிகாரி தனது 52 ஆவது வயதில் இறந்தார்.

நந்த பிரசாத்தின் மரணத்திற்குப் பிறகு, நேபாள அரசு பல்வேறு மனித உரிமை அமைப்புகள் மற்றும் பொதுமக்களால் விமர்சிக்கப்பட்டது. நேபாளத்தின் தேசிய மனித உரிமைகள் ஆணையம் நந்த பிரசாத் அதிகாரியின் மரணம் மற்றும் கங்கா மாயாவின் தொடர்ச்சியான வேலைநிறுத்தம் குறித்து தனது தீவிர கவலையை வெளிப்படுத்தியது.

மேற்கோள்கள் 
}

நேபாள எழுத்தாளர்கள்
2014 இறப்புகள்
நேபாள சமூகப் போராளிகள்
அன்ரிச் நோர்க்யா

அன்ரிச் ஆர்னோ நோர்க்யா (பிறப்பு 16 நவம்பர் 1993) என்பவர் ஒரு தென்னாப்பிரிக்க தொழில்முறை துடுப்பாட்டக்காரர் ஆவார் . இவர் மார்ச் 2019 இல் தென்னாப்பிரிக்கா கிரிக்கெட் அணிக்காக பன்னாட்டு அளவில் அறிமுகமானார்  . ஜூலை 2020 இல், கிரிக்கெட் தென்னாப்பிரிக்கால் ஆண்டுதோறும் வழங்கப்படும் விருது விழாவில் ஆண்டின் புதுவரவாக நார்ட்யே பெயரிடப்பட்டார்.

உள்நாட்டு மற்றும் T20 உரிமையாளர் வாழ்க்கை 
2016 ஆப்பிரிக்க இ20 கோப்பைக்கான கிழக்கு மாகாண அணியில் நோர்க்யா சேர்க்கப்பட்டார். அக்டோபர் 2018 இல், மிசான்சி சூப்பர் லீக் இ20 போட்டித் தொடரின் முதல் பதிப்பில் கேப் டவுன் பிளிட்ஸ் அணியில் இவர் இடம் பெற்றார். தொடரின் நடுவே, அவர் கணுக்கால் காயத்தால் வெளியேறினார். டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் கொல்கத்தா நைட் ரைடர்ஸ் அணியால் வாங்கப்பட்டார். இருப்பினும், மார்ச் 2019 இல், தோள்பட்டை காயத்தால் போட்டியில் இருந்து வெளியேற்றப்பட்டார்.

செப்டம்பர் 2019 இல், அவர் 2019 மிசான்சி சூப்பர் லீக் போட்டிக்கான கேப் டவுன் பிளிட்ஸ் அணியில் இடம் பெற்றார். 2020 ஐபிஎல் ஏலத்திற்கு முன்னதாக அவர் கொல்கத்தா நைட் ரைடர்ஸ் அணியிலிருந்து விடுவிக்கப்பட்டார். ஜூலை 2020 இல், அவர் 2020 கரீபியன் பிரீமியர் லீக்கிற்கான செயின்ட் லூசியா சூக்ஸ் அணியில் இடம்பிடித்தார். இருப்பினும், சரியான நேரத்தில் பயண ஏற்பாடுகளை உறுதிப்படுத்தத் தவறியதால், போட்டியைத் தவறவிட்ட ஐந்து தென்னாப்பிரிக்கத் துடுப்பாட்ட வீரர்களில் நோர்க்யேவும் ஒருவர். ஆகஸ்ட் 2020 இல், 2020 இந்தியன் பிரீமியர் லீக் போட்டித் தொடரில் கிறிஸ் வோக்ஸுக்கு மாற்றாக நார்ட்யே டெல்லி கேப்பிடல் அணியில் சேர்ந்தார். 14 அக்டோபர் 2020 அன்று, 2020 ஐபிஎல்லின் 30வது போட்டியின் போது, நார்ட்ஜே 156.22 கிமீ/மணி (97 மைல்) வேகத்தில் ராஜஸ்தான் ராயல்ஸின் ஜோஸ் பட்லரிடம் பந்து வீசினார், இது ஐபிஎல் வரலாற்றின் அதிவேக பந்து வீச்சாக இன்றுவரை உள்ளது. 2022 ஐபிஎல் தொடருக்கான மெகா ஏலத்திற்கு முன்பு டெல்லி கேப்பிடல்ஸ் அணியால் தக்கவைக்கப்பட்ட நான்கு வீரர்களில் இவரும் ஒருவர்.

ஏப்ரல் 2021 இல், தென்னாப்பிரிக்காவில் 2021-22 கிரிக்கெட் பருவத்திற்கு முன்னதாக, கிழக்கு மாகாண அணியில் நோர்க்யே பெயரிடப்பட்டார்.

மேற்கோள்கள்

தென்னாபிரிக்கத் தேர்வுத் துடுப்பாட்டக்காரர்கள்
தென்னாபிரிக்கத் துடுப்பாட்டக்காரர்கள்
வாழும் நபர்கள்
1993 பிறப்புகள்
கணேசி இலால்

கணேசி இலால் (Ganeshi Lal)(பிறப்பு 1 மார்ச் 1941) என்பவர் இந்திய அரசியல்வாதி மற்றும் ஒடிசாவின் முன்னாள் ஆளுநர் ஆவார்.

தனிப்பட்ட வாழ்க்கை 
பேராசிரியர் கணேசி இலால் 1941ஆம் ஆண்டு மார்ச்  ஆம் தேதி அரியானாவின் சிர்சாவில் பிறந்தார். சிறந்த கல்வி வாழ்க்கையுடன், இவர் ஆங்கிலத்தில் பட்டம் பெற்றுள்ளார். இவர் மேலும் கணிதத்தில் முதுகலைப் பட்டம் பெற்றார். இவர் இளங்கலை மற்றும் முதுகலை வகுப்பில் முதல் வகுப்பில் தேர்ச்சி பெற்றுத் தங்கப் பதக்கம் வென்றவர். தனது கல்வியை முடித்த பிறகு, ஆசிரியராகப் பணியில் சேர்ந்தார். 1964 முதல் 1991 வரை அரியானாவில் உள்ள பல்வேறு அரசு கல்லூரிகளில் பேராசிரியராகப் பணியாற்றினார். இலால், சுசீலா தேவியை மணந்தார். சுசீலா தேவி கோவிட்-19 காரணமாக 23 நவம்பர் 2020 அன்று இறந்தார்.

அரசியல் 
இலால் பகவத்கீதையில் ஒரு புகழ்பெற்ற புத்தகத்தை எழுதியுள்ளார். இதன் இரண்டாவது பதிப்பில் இயங்கும் 'Non-attached Attachment', பென் புத்தகப் பதிப்பகம் மூலம் வெளியிடப்பட்டது. இவர் 2003 முதல் 2007வரை பாரதிய ஜனதா கட்சியின் அரியானா பிரிவின் தலைவராக பணியாற்றினார்.

மேற்கோள்கள்

வெளி இணைப்புகள் 

 அதிகாரப்பூர்வ விவரம் ஒடிசாவின் மாண்புமிகு ஆளுநர், பேராசிரியர் கணேஷி லால் 
ஒடிசா ஆளுநர்கள்
வாழும் நபர்கள்
1941 பிறப்புகள்
ஆளுநர் இல்லம், புரி

ஆளுநர் இல்லம், புரி அல்லது ராஜ் பவன் என்பது (Raj Bhavan, Puri) இந்திய மாநிலமான ஒடிசாவின் புரியில் உள்ள ஒடிசா ஆளுநரின் அதிகாரப்பூர்வ இல்லமாகும். இது முதலில் பிரித்தானியாவின் இந்தியப் பேரரசின் கீழ் பீகார் மற்றும் ஒடிசா மாகாணத்தின் முன்னாள் துணைநிலை-ஆளுநருக்கான கோடைக்கால இல்லமாகக் கட்டப்பட்டது.

அமைவிடம் 
இந்தக் கட்டிடம் வங்காள விரிகுடாவை ஒட்டி புரியில் முன்னாள் ஒடிசா தலைநகரான கட்டக்கிலிருந்து சுமார்  தொலைவில் அமைந்துள்ளது. மேலும் இன்றைய தலைநகரான புவவேசுவரத்திலிருந்து  ) தொலைவில் உள்ளது.

வரலாறு 
இந்த இல்லம்  பரப்பளவில் உள்ள இடத்தில், 1913-14 இல் கட்டப்பட்டது. பீகார் மற்றும் ஒடிசாவின் தலைநகராக இருந்த பட்னாவில் கோடை வெப்பத்திலிருந்து தப்பிக்கப் பிரித்தானிய ஆளுநர்களால் இந்த குடியிருப்பு பயன்படுத்தப்பட்டது. 1936-ல் ஒடிசா தனி மாகாணமாக மாறிய பிறகு, இந்தக் கட்டிடம் ஒடிசா மாநில ஆளுநரின் இல்லமாக மாறியது. இருப்பினும் இது தலைநகரிலிருந்து  தொலைவிலிருந்ததால் 1942இல் இக்குடியிருப்பு கட்டக்கில் உள்ள புதிய இடத்திற்கு மாற்றப்பட்டது. பின்னர் புரியில் உள்ள ஆளுநர் இல்லம் மறுவடிவமைப்பிற்காக ரூ. 158,000 செலவிடப்பட்டது. 1973ஆம் ஆண்டு வரை இந்த கட்டிடம் ஆளுநர்களுக்கான கோடைக்கால இல்லமாகப் பயன்பாட்டிலிருந்தது. பின்னர் 1983ஆம் ஆண்டில் மாநில சுற்றுலாவை மேம்படுத்துவதற்காக ஒரு உணவகம் கட்டுவதற்காக மைதானத்தின் ஒரு பகுதி விற்கப்பட்டது.

மேற்கோள்கள்

வெளி இணைப்புகள் 

ஒடிசாவிலுள்ள கட்டிடங்கள்
ஒடிசா அரசு
Coordinates on Wikidata
இந்தியாவிலுள்ள ஆளுநர்களின் இல்லங்கள்
ஆளுநர் இல்லம், விசயவாடா

ஆளுநர் இல்லம் விசயவாடா (Raj Bhavan, Vijayawada) என்பது ஆந்திரப் பிரதேச ஆளுநரின் அதிகாரப்பூர்வ இல்லமாகும். இது இந்தியாவின் ஆந்திரப் பிரதேசத்தின் விசயவாடாவில் அமைந்துள்ளது.

வரலாறு 
2014-ல் தெலங்காணா மாநிலம் உருவான பிறகு, ஈ. சீ. இ. நரசிம்மன் 2019 வரை ஆந்திரப் பிரதேசம் மற்றும் தெலுங்கானா ஆகிய இரு மாநிலங்களுக்கும் இணை ஆளுநராகப் பணியாற்றினார். பின்னர், ஆந்திரப் பிரதேசத்தின் 23வது ஆளுநராக பிசுவபூசண் அரிசந்தன் நியமிக்கப்பட்டார். அப்போது, ஆளுநர் வசிக்கத் தனி இல்லம் தேவைப்பட்டது. எனவே நா. சந்திரபாபு நாயுடு தலைமையிலான ஆந்திரப் பிரதேச அரசு, 2019-ல் அரசு நீர்ப்பாசன இல்லத்தை ஆளுநர் இல்லமாக மாற்றியது

மேற்கோள்கள்

வெளி இணைப்புகள் 

 rajbhavan.ap.gov.in/
Coordinates on Wikidata
ஆந்திரப் பிரதேச அரசு
இந்தியாவிலுள்ள ஆளுநர்களின் இல்லங்கள்
ஆளுநர் இல்லம், குவகாத்தி

ஆளுநர் இல்லம், குவகாத்தி (Raj Bhavan, Guwahati) என்பது தற்போதைய அசாமின் ஆளுநரின் அதிகாரப்பூர்வ இல்லமாகும். இது அசாம் மாநிலத்தின் தலைநகரான குவுகாத்தியில் அமைந்துள்ளது. 2018 நாளின் படி அசாமின் தற்போதைய ஆளுநர் ஜகதீஷ் மூகீ இங்கு வசித்து வருகின்றார்.

மேலும் பார்க்கவும் 

 பிரித்தானிய இந்தியப் பேரரசின் அரசு இல்லங்கள்

மேற்கோள்கள் 

அசாம் அரசு
இந்தியாவிலுள்ள ஆளுநர்களின் இல்லங்கள்
ஆளுநர் இல்லம், ராய்ப்பூர்

ஆளுநர் இல்லம் அல்லது ராஜ் பவன் (Raj Bhavan, Raipur) என்பது சத்தீசுகர் ஆளுநரின் அதிகாரப்பூர்வ இல்லமாகும் . இது சத்தீஸ்கரின் தலைநகரான ராய்ப்பூரில் அமைந்துள்ளது.

வரலாறு 
சத்தீசுகர் மாநிலம் 01 நவம்பர் 2000 அன்று உருவாக்கப்பட்டபோது ஆளுநர் இல்லம் நிறுவப்பட்டது. ராய்ப்பூரில் அமைந்துள்ள இந்த இல்லம், இம்மாநிலம் நிறுவப்படுவதற்கு முன்பு 1899 முதல் விருந்தினர் இல்லமாக இருந்தது. சுமார் 4 ஏக்கர் பரப்பளவில் பரந்து விரிந்துள்ள ஆளுநர் இல்லம், குறுகிய காலத்தில் நன்கு ஒழுங்கமைக்கப்பட்ட மற்றும் அழகான வளாகமாக உருவாக்கப்பட்டது.

மேலும் பார்க்கவும் 
 சட்டீஸ்கர் ஆளுநர்கள்

மேற்கோள்கள்

வெளி இணைப்புகள் 
 https://rajbhavancg.gov.in 

சத்தீஸ்கர் அரசு
இந்தியாவிலுள்ள ஆளுநர்களின் இல்லங்கள்
ஆர். எம். பழனிசாமி

ஆர். எம். பழனிசாமி (R. M. Palanisami) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். ஈரோடு மாவட்டத்தினைச் சார்ந்த பழனிசாமி, இந்திய தேசிய காங்கிரசு கட்சியினைச் சார்ந்தவர். சென்னை பச்சையப்பன் கல்லூரியில் 1978ஆம் ஆண்டு இளங்கலை படிப்பினை முடித்தார். ஈரோடு மாவட்டம் மொடக்குறிச்சி சட்டமன்ற உறுப்பினராக இவர், 2006ஆம் ஆண்டு நடைபெற்ற தமிழ்நாடு சட்டமன்றத் தேர்தலில் காங்கிரசு கட்சியின் வேட்பாளராகப் போட்டியிட்டுத் தேர்ந்தெடுக்கப்பட்டார். 2011ஆம் ஆண்டு மீண்டும் இத்தொகுதியில் போட்டியிட்டு வெற்றி வாய்ப்பினை இழந்தார்.

மேற்கோள்கள்

ஈரோடு மாவட்ட நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
13 ஆவது தமிழ்நாடு சட்டமன்ற உறுப்பினர்கள்
ஓடியன் ஸ்மித்

ஓடியன் ஃபேபியன் ஸ்மித் (பிறப்பு: நவம்பர் 1, 1996) ஒரு ஜமைக்கா துடுப்பாட்டக்காரர். இவர் ஏப்ரல் 2018 இல் மேற்கிந்திய தீவுகள் கிரிக்கெட் அணிக்காக பன்னாட்டுப் போட்டிகளில் அறிமுகமானார்.

உள்நாட்டு மற்றும் இருபது20 போட்டிகள் 
ஸ்மித், 16 ஜனவரி 2015 அன்று 2014-15 பிராந்திய சூப்பர்50 போட்டியில் விளையாடியதன் மூலம் பட்டியல் அ போட்டிகளில் அறிமுகமானார். இவர் 8 ஆகஸ்ட் 2017 அன்று 2017 கரீபியன் பிரீமியர் லீக்கில் ஜமைக்கா தல்லாவாஸ் அணிக்காக இருபது20 போட்டிகளில் அறிமுகமானார்  . அவர் 7 டிசம்பர் 2017 அன்று 2017-18 பிராந்திய நான்கு நாள் போட்டியில் ஜமைக்காவுக்காக முதல் தரப் போட்டிகளில் அறிமுகமானார் 

மே 2018 இல், 2018-19 சீசனுக்கு முன்னதாக, புரொபஷனல் கிரிக்கெட் லீக்கின் வரைவில் டிரினிடாட் மற்றும் டொபாகோ நாட்டு கிரிக்கெட் அணிக்காக விளையாட ஸ்மித் தேர்ந்தெடுக்கப்பட்டார். நவம்பர் 2019 இல், இவர் 2019-20 பிராந்திய சூப்பர்50 போட்டிக்கான டிரினிடாட் மற்றும் டொபாகோவின் அணியில் இடம்பெற்றார்.

ஜூன் 2020 இல், 2020-21 உள்நாட்டுப் பருவத்திற்கு முன்னதாக கிரிக்கெட் வெஸ்ட் இண்டீஸ் நடத்திய வீரர்களின் வரைவில் ஜமைக்கா அணியால் ஸ்மித் தேர்ந்தெடுக்கப்பட்டார். ஜூலை 2020 இல், இவர் 2020 கரீபியன் பிரீமியர் லீக்கிற்கான கயானா அமேசான் வாரியர்ஸ் அணியில் இடம் பெற்றார்.

நவம்பர் 2021இல் 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து ஸ்மித் தம்புள்ளை ஜெயண்ட்ஸ் அணிக்காக விளையாடத் தேர்ந்தெடுக்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் இவர் பஞ்சாப் கிங்ஸ் அணியால் வாங்கப்பட்டார்.

மேற்கோள்கள்

மேற்கிந்தியத் தீவுகளின் துடுப்பாட்டக்காரர்கள்
வாழும் நபர்கள்
1996 பிறப்புகள்
யமேக்கா விளையாட்டு வீரர்கள்
ரொவ்மன் போவல்

ரொவ்மன் போவல் (பிறப்பு: ஜூலை 23, 1993) மேற்கிந்தியத் தீவுகள் துடுப்பாட்ட அணிக்காக விளையாடும் ஜமைக்கா துடுப்பாட்டக்காரராவார். இவர் டிசம்பர் 2018இல், வங்களாதேச அணிக்கு எதிரான ஒருநாள் பன்னாட்டுப் (ODI) போட்டியில் முதல் முறையாக மேற்கிந்தியத் தீவுகளின் தலைவராக செயல்பட்டார். உள்நாட்டில், இவர் ஜமைக்கா, கம்பைண்டு கேம்பஸஸ் மற்றும் கல்லூரிகள் மற்றும் ஜமைக்கா தல்லாவா ஆகிய அணிகளுக்காக விளையாடியுள்ளார்.

மேற்கோள்கள்

மேற்கிந்தியத் தீவுகளின் துடுப்பாட்டக்காரர்கள்
வாழும் நபர்கள்
1993 பிறப்புகள்
யமேக்கா விளையாட்டு வீரர்கள்
தண்டி (சமஸ்கிருதம்)

சமஸ்கிருத கவிஞர் தண்டி கிபி எட்டாம் நூற்றாண்டில் தென்னிந்தியாவில் வாழ்ந்தவர். இவர் பண்டைய இந்தியாவின் சமஸ்கிருத மொழி இலக்கணம், உரைநடை மற்றும் காதல், வீரம் பாடும் கவிஞர் ஆவார். ஆசிய வரலாற்றில் மிகவும் பிரபலமான சமஸ்கிருத எழுத்தாளர்களில் தண்டியும் ஒருவர். அவரது எழுத்துக்கள் அனைத்தும் சமஸ்கிருதம் மொழியில் உள்ளது. கவிஞர் தண்டி இயற்றிய அவந்தி சுந்தரி கதையில், தண்டி தன்னை, பல்ல்வ மன்னர் சிம்மவிஷ்ணு, மேலைக் கங்கர் வம்ச மன்னர் துர்வினிதன் மற்றும் விதர்பா அரசவைக் கவிஞரான தாமோதரனின் கொள்ளுப் பேரன் என்று கூறுகிறார். தண்டியின் காலம் கிபி 680 – 720 என வரலாற்று அறிஞர் யிகல் ப்ரோனர் கருதுகிறார்.

தண்டியின் படைப்புகள் நன்கு பாதுகாக்கப்படவில்லை. அவர் இப்போது முழுமையடையாத தசகுமாரசரிதையை இயற்றினார். உரைநடையில் "அவந்தி சுந்தரி" (அவந்தியில் இருந்து அழகான பெண்மணியின் கதை) இன்னும் குறைவாகவே முழுமையானது. அவரது "காவ்ய தர்ஷா" (கவிதையின் கண்ணாடி), பாரம்பரிய சமஸ்கிருத கவிதைகளின் கையேடு ஆகும். மேலும் இவர் காவ்யதர்ஷா'' இயற்றியதற்காக மிகவும் பிரபலமானவர்.

ஏழாம் நூற்றாண்டின் இறுதியில் காஞ்சிபுரத்தில் உள்ள பல்லவ அரசவையில் இவரது படைப்புகள் அனைத்தையும் தண்டியே எழுதியுள்ளார் என்பது இப்போது பரவலான ஒருமித்த கருத்து உள்ளது.

படைப்புகள்  
 தண்டியலங்காரம்
 காவிய தர்சனம்   - (சமஸ்கிருதத்தில் கவிதைகள் பற்றிய ஆரம்பகால முறையான  நூலாகும்.
 தசகுமார சரிதம் - பத்து இளவரசர்களின் அன்பு மற்றும் அதிகாரத்தைத் தேடுவதில் ஏற்பட்ட விகாரங்களைக் கூறும் உரைநடை நூல். இது பொதுவான வாழ்க்கையின் கதைகளைக் கொண்டுள்ளது மற்றும் வண்ணமயமான சமஸ்கிருத உரைநடையில் கட்டப்பட்ட காலத்தில் இந்திய சமூகத்தை பிரதிபலிக்கிறது.
 அவந்தி சுந்தரி - அவந்தி நாட்டுப் பெண்மணியின் கதை

அடிக்குறிப்புகள்

மேற்கோள்கள்

மேலும் படிக்க

வெளி இணைப்புகள்
 Kavyadarsa - word, pdf
 
 Kavyadarsha of Dandi, Sanskrit text
 Kavyadarsa, Paricchedas 1 and 2 (input by Somadeva Vasudeva) at GRETIL
 Kavyadarsha, Paricchedas 1; 2.1-144, 310-368 (input by Reinhold Grünendahl) at GRETIL
 

சமசுகிருத அறிஞர்கள்
சமசுகிருத நூலாசிரியர்கள்
உனாஸ்

உனாஸ் (Unas) பண்டைய எகிப்தின்  பழைய எகிப்து இராச்சியத்தை ஆண்ட ஐந்தாம் வம்சத்தின் இறுதி மன்னர் ஆவார். உனாஸ் எகிப்தை ஏறத்தாழ கிமு 2345 - கிமு 2315 முடிய 30 ஆண்டுகள் ஆட்சி புரிந்தார். இவரது இறப்பிற்குப் பின்னர் எகிப்தில் ஐந்தாம் வம்ச ஆட்சி முடிவுற்றது. இவருக்குப் பின்னர் ஆறாம் வம்ச மன்னர் தேத்தி எகிப்தின் அரியணை ஏறினார்.

அவரது தந்தை ஜெத்கரே இசேசிக்குப் பிறகு, எகிப்து பொருளாதார வீழ்ச்சியின் காலகட்டமாக இருந்த போது, ஆட்சி பீடம் ஏறிய உனாசின் அரசியல் நடவடிக்கைகள் பற்றி அதிகம் அறியப்படவில்லை. இவரது ஆட்சியில் எகிப்து லெவண்ட் மற்றும் நுபியாவுடன் வர்த்தக உறவுகளைப் பேணி வந்தது. மேலும் தெற்கு காணான் பகுதியில் இராணுவ நடவடிக்கை நடந்திருக்க வாய்ப்பு இருந்தது. மன்னர் உனாஸ் ஆட்சியில் அரசரின் அதிகாரம் குறைந்ததோடு, நோம் நிர்வாகிகளின் அதிகாரமும், வளர்ச்சியும், பரவலாக்கமும் தொடர்ந்தது.

மனன்ர் உனாஸ் தனக்கான பிரமிடுவை சக்காரா நகரத்தில் கட்டினார். உனாசின் பிரமிடு, பழைய இராச்சியத்தின் போது முடிக்கப்பட்ட அரச பிரமிடுகளில் மிகச்சிறியது. 750 மீட்டர் நீளமுள்ள (2,460 அடி) தரைப்பாலத்தால் இணைக்கப்பட்ட அதன் உயரமான மற்றும் பள்ளத்தாக்கு கோயிலுடன சவக்கிடங்கு வளாகம், வர்ணம் பூசப்பட்ட புடைப்புகளால் ஆடம்பரமாக அலங்கரிக்கப்பட்டது, அதன் தரம் மற்றும் பல்வேறு வழக்கமான அரச உருவப்படத்தை மிஞ்சும் வகையில் இருந்தது. மேலும் உனாஸ் தனது பிரமிடு அறைகளின் சுவர்களில் பிரமிடு உரைகளை செதுக்கி வர்ணம் பூசினார். பிரமிடு உரைகள் பொறிக்கும் வழக்கம், அவரது வழித்தோன்றல்களால் எகிப்தின் முதல் இடைநிலைக் காலம் (கிமு 2160 - 2050) வரை பின்பற்றப்பட்டது. இந்த பிரமிடு உரைகள் மன்னரை இரா மற்றும் ஓரசு கடவுள்களுடன் அடையாளம் காட்டுகின்றன. உனாஸின் காலத்தில் அவரது வழிபாட்டு முறை அதிகரித்து வந்தது. மேலும் மன்னரின் மரணத்திற்குப் பிந்தைய வாழ்க்கையை அடைய உதவுவதாக கருதப்பட்டது.

உனாசின் மரணத்தின் போது நிகழ்த்தப்பட்ட இறுதி சடங்குகள் பழைய இராச்சியத்தின் இறுதி வரை தொடர்ந்தது. மேலும் குழப்பமான முதல் இடைநிலைக் காலத்தில் தவிர,  பிற்கால மத்திய இராச்சிய காலம் வரை (கிமு 2050 - கிமு 1650) இற்ந்தோர் வழிபாட்டு முறை நிலவியதுடன், புத்துயிர் பெற்றது.

அதிகாரப்பூர்வ வழிபாட்டு முறைக்கு இணையாக, மன்னர் உனாஸ் இறந்து கிட்டத்தட்ட 2000 ஆண்டுகளுக்குப் பிறகு, பிந்தைய கால எகிப்திய இராச்சியக் காலத்திலும்  (கிமு 664 - கிமு 332) சக்காராவின் உள்ளூர் கடவுளாக பிரபலமான வணக்கத்தைப் பெற்றிருக்கிறார்.

உனாஸ் பிரமிட் வளாகம் 
 
சக்காரா நகரத்தின் வடகிழக்கு மூலையில் அமைந்துள்ள யூசர்காப் பிரமிடுக்கு சமச்சீராக, செகெம்கெட்டின் பிரமிடுக்கும் ஜோசரின் பிரமிடு வளாகத்தின் தென்மேற்கு மூலைக்கும் இடையே, வடக்கு சக்காராவில் உனாஸ் தனக்கென ஒரு பிரமிட்டைக் கட்டினார்.[102] இது 43 மீ (141 அடி) உயரம், 57.7 மீ × 57.7 மீ (189 அடி × 189 அடி) சதுர அடித்தளத்தைக் கொண்டுள்ளது.[102] [103]

பிணவறை வளாகம்

உனாஸ் பிரமிடு அருகில்  உனாஸ் நினைவுக் கோயில் கட்டப்பட்டுள்ளது. இக்கோயிலில் இறந்த அரசர் உனாஸ் வழிபாட்டிற்கான பொருட்களைப் படைக்க வேண்டிய பிரசாதம் தயாரிக்கப்பட்டது. இக்கோயில் மன்னர் கூபுவின் நினைவு கோயிலுக்கு சமமாக இருந்தது.

இதனனையும் காண்க
 பாரோக்களின் பட்டியல்
 பண்டைய எகிப்திய அரசமரபுகள்

அடிக்குறிப்புகள்

மேற்கோள்கள்

ஆதார நூற்பட்டியல்

 

எகிப்திய மன்னர்கள்
எகிப்தின் ஐந்தாம் வம்சம்
தமிழ்த் திரைப்படங்களின் பட்டியல், 2022

தமிழ்த் திரைப்படங்களின் பட்டியல், 2022 என்பது 2022 ஆம் ஆண்டு தமிழகத் திரைப்படத்துறையில் வெளியான திரைப்படங்களின் பட்டியல் ஆகும்.

அதிக வசூல் பெற்ற திரைப்படங்கள்

வெளிவந்த திரைப்படங்கள்

சனவரி – மார்ச்

மேற்கோள்கள் 

தமிழ்த் திரைப்படங்களின் பட்டியல்கள்
கோத்தா பெலுட்

கோத்தா பெலுட் (மலாய்: Pekan Kota Belud; ஆங்கிலம்: Kota Belud Town; சீனம்: 古打毛律) என்பது மலேசியா, சபா மாநிலம், மேற்கு கரை பிரிவு, கோத்தா பெலுட் மாவட்டத்தின் தலைநகரம் ஆகும். சபா மாநிலத்தின் தலைநகரமான கோத்தா கினபாலுவில் இருந்து 77 கி.மீ. தொலைவில் அமைந்து உள்ளது. 

சபாவின் வடக்கு முனையில் உள்ள கோத்தா கினாபாலு மற்றும் கூடாட் நகரங்களை இணைக்கும் கூட்டாட்சி நெடுஞ்சாலையின் நடுப்பகுதியில் உள்ளது. அதே வேளையில், இந்தக் கோத்தா பெலுட் நகரம் கூடாட் பிரிவுக்குச் செல்லும் முக்கிய நகரமாகவும் விளங்குகிறது. 

இந்த நகரம் அதிகாரப்பூர்வமற்றத் தலைநகராகவும்; மேற்கு கடற்கரையில் பஜாவ் (Bajau) மக்கள் வாழும் மையப் பகுதிக்கான நுழைவாயிலாகவும் கருதப் படுகிறது.

பொது

கோத்தா பெலுட் நகரமும்; கோத்தா பெலுட் மாவட்டமும், சபா மாநிலத்தின் மிக அழகான நிலப் பகுதிகளில் ஒன்றாகும். கினபாலு மலையின் அழகியக் காட்சிகளை கோத்தா பெலுட் நகரத்தில் இருந்து பார்க்கலாம். 

கோத்தா பெலுட் நிலப் பகுதி, கினபாலு தேசியப் பூங்கா வரை பரந்து விரிந்து உள்ளது. கோத்தா பெலுட் கடற்கரையோரப் பகுதிகள், பஜாவு மக்களின் வாழ்விடமாகக் கருதப் படுகிறது. கோத்தா பெலுட் உட்புறப் பகுதிகளில் டூசுன் மக்கள் அதிகமாக வாழ்கிறார்கள்.

கோத்தா பெலூட் திறந்தவெளிச் சந்தை

கோத்தா பெலூட்டின் மக்கள் தொகை, பஜாவ் - சாமா (Bajau-Sama); டூசுன் (Dusun) மற்றும் இலானும் (Illanun) இனக் குழுகளிடையே இரு பிரிவுகளாகப் பிரிக்கப்பட்டு உள்ளது. சீனர்கள் சிறுபான்மையினராக உள்ளனர்; முக்கியமாக ஹக்கா இனத்தைச் சேர்ந்த மக்கள்.

ஒவ்வொரு ஞாயிற்றுக் கிழமையும் கோத்தா பெலூட்டில் நடைபெறும் திறந்தவெளிச் சந்தைக்குப் பெயர் பெற்றது. தாமு (Tamu) என்று பெயர். ஆண்டுக்கு ஒருமுறை, மிகப் பெரிய அளவிலும் தாமு நடைபெறுகிறது.

சொற்பிறப்பியல்

கோத்தா பெலுட் எனும் பெயர் பஜாவ் மொழியில் இருந்து வந்தது. "கோத்தா" என்றால் கோட்டை; "பெலுட்" என்றால் மலை என்று பொருள். எனவே, கோத்தா பெலுட் என்றால் "மலையில் உள்ள கோட்டை" என்று பொருள் படுகிறது.

முன்னோர்களின் கதைகளின்படி, பழங்காலத்தில் இனங்களுக்கும் கிராமங்களுக்கும் இடையே பகைகள் இருந்தன. அந்த வகையில் தங்களின் பாதுகாப்பை வலுப்படுத்த, அவர்கள் தஞ்சம் அடைவதற்கு பாதுகாப்பான ஓர் இடத்தை நாடினர். 

பஜாவ் மக்கள் ஒரு மலையைத் தற்காப்பு நகரமாகத் தேர்ந்து எடுத்தார்கள். அந்த மலைக்குக் கோத்தா பெலுட் என்று பெயர் வைத்தார்கள். அவ்வாறுதான் கோத்தா ப்பெயர் வந்தது.

காட்சியகம்

மேற்கோள்

மேலும் காண்க

வெளி இணைப்புகள்

மலேசிய நகரங்கள்‎
சபா மாநிலத்தின் நகரங்கள்
ஆளுநர் இல்லம், பஞ்சாப்

ஆளுநர் இல்லம், பஞ்சாப் (Raj Bhavan, Punjab) என்பது பஞ்சாப் ஆளுநர் மற்றும் சண்டிகரின் நிர்வாகியின் அதிகாரப்பூர்வ இல்லமாகும். 1985 முதல், பஞ்சாப் ஆளுநர் சண்டிகரின் நிர்வாகியாகவும் செயல்படுகிறார். இது பஞ்சாபின் தலைநகரான சண்டிகரில் அமைந்துள்ளது .

பஞ்சாப் ஆளுநரின் கோடைகால மாளிகை இமாச்சலப்பிரதேசம் சிம்லாவில் உள்ள சராப்ரா கிராமத்தில் உள்ள ஹேம்குஞ்சில் உள்ளது.

மேற்கோள்கள் 

இந்திய பஞ்சாப் அரசு
சண்டிகரில் உள்ள கட்டிடங்கள்
இந்தியாவிலுள்ள ஆளுநர்களின் இல்லங்கள்
ஆளுநர் இல்லம், செய்ப்பூர்

ஆளுநர் இல்லம், செய்ப்பூர் (Raj Bhavan, Jaipur) என்பது இராஜஸ்தான் ஆளுநரின் அதிகாரப்பூர்வ இல்லமாகும் . இது ராஜஸ்தானின் தலைநகரான ஜெய்ப்பூரில் அமைந்துள்ளது. தற்போது ராஜஸ்தானின் ஆளுநராக கல்ராஜ் மிஸ்ரா உள்ளார்.

மேற்கோள்கள்

வெளி இணைப்புகள் 
 இணையதளம்

இராஜஸ்தான் அரசு
Coordinates on Wikidata
இந்தியாவிலுள்ள ஆளுநர்களின் இல்லங்கள்
எசுபார்த்தாவின் நிகோமெடிசு

நிகோமெடிஸ் ( fl. கிமு 457 ) என்பவர் ஒரு எசுபார்தன் இராணுவத் தளபதி மற்றும்  வாரிசு ஆவார். இவருடைய சகோதரர் பாசேனியசின் மகன் சிறுவனாக இருந்த காரணத்தால், அவனது அரச பிரதிநிதியாக இருந்து எசுபார்த்தாவை ஆண்டார்.

வாழ்க்கை குறிப்பு 
நிகோமெடிஸ் என்பவர் கிளியோம்ப்ரோடசின்  (இறப்பு கிமு 479 ) மகன் ஆவார். தேர்மோபிலே போரில் அவரது சகோதரர் முதலாம் லியோனிடாசு (ஆட்சி காலம் கிமு 489-480 ) இறந்த பிறகு எசுபார்த்தாவின் அரசப் பிரதிநிதியாக கிளியோம்ரோடஸ் நியமிக்கப்பட்டார்.  அந்த நேரத்தில், லியோனிடாசின் மகன் பிளீஸ்டார்கஸ் (ஆட்சிக் காலம் கி.மு. 480-458 ) ஆளும் வயதை எட்டியிருக்கவில்லை. கிளியோம்ப்ரோடஸ் இறந்த பிறகு, அவரது மகன் பாசேனியஸ் (இறப்பு கிமு 477) அரச பிரதிநிதி பொறுப்புக்கு வந்தார்.  இராச துரோக சந்தேகத்தின் பேரில் எசுபார்த்தான்களால் பாசேனியாஸ் அடைக்கப்பட்டு பட்டினியால் இறந்தார். பிளீஸ்டார்கசுக்குப் பின் பாசேனியசின் மகன் பிளீஸ்டோனாக்ஸ் (ஆட்சி காலம் கி.மு. 458-409) ஆட்சிக்கு வந்தார். அவர் மன்னரானபோது அவரும் சிறுவனாக இருந்தார். அதனால் நிகோமெடிஸ் அரச பிரதிநிதியாக நியமிக்கப்பட்டார்.

எசுபார்தாவிற்கும் அதன் கூட்டாளிகளுக்கும் (  பெலோபொன்னேசியன் கூட்டணியில் இருந்த தீப்ஸ் உட்பட) மற்றும் ஏதென்ஸ் மற்றும் அதன் கூட்டாளிகளுக்கு இடையே (   டெலியன் கூட்டணியில் இருந்த ஆர்கோஸ் உட்பட) முதல் பெலோபொன்னேசியன் போர் கிமு 460 இல் வெடித்தது. எசுபார்த்தாவில் வாழும் டோரியரியர்களின் தாயகமாகக் கருதப்பட்ட டோரிசை போசியன்கள் தாக்கியபோது டோரிசுக்கு ஆதரவாக வந்த  எசுபார்தன்கள் பதிலடி கொடுத்தனர். மன்னருக்குப் பதிலாக நிகோமெடிசுக்கு இந்தப் போர்த் தொடரின்போது தலைமை பொறுப்பு வழங்கப்பட்டது. 1,500 எசுபார்தன்கள் மற்றும் 10,000 நேச நாட்டு ஹாப்லைட்டுகளைக் கொண்ட இராணுவம் வடக்கே அனுப்பப்பட்டது. இவர் போசியன்களை விரட்டினார் மேலும் இவரது சமாதான விதிமுறைகளை ஏற்றுக்கொள்ளும்படி கட்டாயப்படுத்தினார்.

நிகோமெடிஸ் பின்னர் பெலோபொன்னீசியாவுக்குச் செல்ல முடிவு செய்தார். ஆனால் அவருக்கு ஏற்பட்ட குழப்பம் என்னவென்றால் கொரிந்து வளைகுடாவின், கடல் வழியாக மிகக் குறுகிய பாதை இருந்தது. அதில் ஏதெனியன் கடற்படை அ்வப்போது ரோந்து செல்லும். அதேசமயம் ஏதெனியர்கள் மற்றும் அவர்களின் கூட்டாளிகளின் கட்டுப்பாட்டில் உள்ள முக்கிய பகுதிகளைக் கொண்ட மோசமான நிலப்பரப்பு வழியாக தரை வழி இருந்தது. எனவே தீப்சில் முக்கிய நகரமாக இருந்த போயோடியாவில் தங்க முடிவு செய்தார். இதை ஏதெனியர்கள் ஒரு சிறந்த வாய்ப்பாக கருதினர். இதனால் கிமு 457 இல் 14,000 பேர் கொண்ட இராணுவத்தைக் திரட்டினர். அதில் 1,000 ஆர்கிவ்ஸ் மற்றும் அவர்களது மற்ற கூட்டாளிகளின் குழுக்கள் அடங்கும், மேலும் அவர்களின் எதிரிகளுடன் சண்டையிட வடக்கு நோக்கி அணிவகுத்துச் சென்றனர். இரு படைகளும் தீப்சுக்கு கிழக்கே 20 கிமீ (12 மைல்) தொலைவில் உள்ள தனக்ராவில் சந்தித்தன தீப்ஸின் கிழக்கே. கடுமையான சண்டைக்குப் பிறகு, பெலோபொன்னேசியர்கள் வெற்றி பெற்றனர். இறுதியில் இவர்கள் கொரிந்தின் பூசந்தி வழியாக தரைவழியாக நாடு திரும்பினர். அவர்கள் சென்றபோது வழியில் மெகாராவில் சில சேதங்களை உண்டாக்கினர். நிகோமெடிஸ் அதன் பிறகு வரலாற்றில் காணப்படவில்லை.

குறிப்புகள் 

அகியாட் அரச வம்சத்தின்
பெலோபொன்னேசியப் போர் நபர்கள்
பண்டைய எசுபார்த்தன்கள்
உட்பகுதி பிரிவு

உட்பகுதி பிரிவு (மலாய் மொழி: Bahagian Pedalaman; ஆங்கிலம்: Interior Division) என்பது மலேசியா, சபா மாநிலத்தில் ஒரு நிர்வாகப் பிரிவாகும். ஆங்கிலத்தில் டிவிசன் (Division) என்று அழைக்கிறார்கள்.

கிழக்கு மலேசியாவில் உள்ள சபா; சரவாக் மாநிலங்களில் பிரிவு என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (Daerah) பிரிக்கப்பட்டு நிர்வகிக்கப் படுகிறது.

பொது

இந்த உட்பகுதி பிரிவு, சபா மாநிலத்தின் தென்மேற்கு பகுதியில்; சபா மாநிலத்தின் மேற்கில் அமைந்து உள்ளது. சபா மாநிலத்தில் 24.9%; அதாவது 18,298 சதுர கிலோமீட்டர் பரப்பளவிலும்; சபாவின் மொத்த மக்கள் தொகையில் தோராயமாக 14.7% கொண்டு உள்ளது.

உட்பகுதி பிரிவில் உள்ள மிகப் பெரிய நகரம் கெனிங்காவ். இந்தப் பிரிவில் உள்ள மற்ற முக்கிய நகரங்கள்: பியூபோர்ட் கோலா பென்யூ; சிபாத்தாங்; தம்புனான் மற்றும் தெனோம். இந்தப் பிரிவின் கரையோரப் பகுதிகளில் பிசாயா, புரூணை மலாய்க்காரர்கள் மற்றும் கெடாயன் (Kedayan) இனத்தவர் குடியேறி உள்ளனர்.

குரோக்கர் மலைத்தொடரில் கடசான் மக்கள்

அதே வேளையில், குரோக்கர் மலைத்தொடரின் கிழக்கே உள்ள உள்நாட்டுப் பகுதிகளில் பெரும்பாலும் கடசான் டூசுன் மக்களும்; மற்றும் பல்வேறு துணைக் குழுக்களும் குடியேறி உள்ளனர்.

தம்புனான் நகரம் கடசான் கலாசசாரத்தின் முக்கிய மையமாகக் கருதப் படுகிறது. அதே வேளையில், தெனோம் நகரம், மூருட் மக்கள் வாழும் மையப் பகுதியில் உள்ள மிகப் பெரிய நகரமாகும்.

பெரும்பாலான நகரங்களில், குறிப்பாக பியூபோர்ட், கெனிங்காவ் மற்றும் தெனோம் ஆகியவற்றில் அதிக எண்ணிக்கையிலான சீன மக்கள் உள்ளனர். பெரும்பான்மையானவர் சீன ஹக்கா துணைக் குழுவைச் சேர்ந்தவர்கள்.

வரலாறு 

சபா, சரவாக் மாநிலங்களின் தற்போதைய பிரிவு எனும் அமைப்பு முறை ஜெர்மனிய வணிகர் ஒருவரின் மூலமாகப் பெறப்பட்ட அமைப்பு முறையாகும். அந்த அமைப்பு முறை வட போர்னியோ சார்ட்டட் நிறுவனத்திடம் (North Borneo Chartered Company) இருந்து பெறப்பட்டது.

இந்த முறையை அமைத்தவர் பிரபு வான் ஓவர்பெக் (Baron von Overbeck). அவருக்குப் பின்னர் அந்த டிவிசன் முறை இன்றும் தொடர்கிறது.

மாநிலங்கள் 

சபா மாநிலத்தின் உட்பகுதி பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:

 பியூபோர்ட் மாவட்டம் (1,735 கிமீ2) (பியூபோர்ட்)
 கெனிங்காவ் மாவட்டம் (3,533 கிமீ2) (கெனிங்காவ்)
 கோலா பென்யூ மாவட்டம் (453 கிமீ2) கோலா பென்யூ
 நாபாவான் மாவட்டம் (6,089 கிமீ2) (நபாவான்)
 சிபித்தாங் மாவட்டம் (2,732 கிமீ2) (சிபித்தாங்)
 தம்புனான் மாவட்டம் (1,347 கிமீ2) (தம்புனான்)
 தெனோம் மாவட்டம் (2,409 கிமீ2) (தெனோம்)

இவற்றையும் பார்க்க 
 மலேசியாவின் மாநிலப் பிரிவுகள்

நூல்கள் 
 

 State of Sabah: Administrative Divisions Ordinance – Sabah Cap. 167 (PDF) of 1 November 1954; last amended on 16 September 1963, as amended in August 2010;

மேற்கோள்கள்

சபா
மலேசியாவின் மாநிலப் பிரிவுகள்
கூடாட் பிரிவு

கூடாட் பிரிவு (மலாய் மொழி: Bahagian Kudat; ஆங்கிலம்: Kudat Division) என்பது மலேசியா, சபா மாநிலத்தில் ஒரு நிர்வாகப் பிரிவாகும். ஆங்கிலத்தில் டிவிசன் (Division) என்று அழைக்கிறார்கள். இந்த முறைமை தீபகற்ப மலேசியாவில் இருந்து முற்றிலும் வேறுபட்டது.

கிழக்கு மலேசியாவில் உள்ள சபா; சரவாக் மாநிலங்களைப் பொருத்த வரையில், பிரிவு என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (Daerah) பிரிக்கப்பட்டு நிர்வகிக்கப் படுகிறது. ஒவ்வொரு பிரிவுக்கும் ஓர் ஆளுநர் (Resident) நியமிக்கப்பட்டு உள்ளார்.

பொது

இந்தக் கூடாட் பிரிவு, சபா மாநிலத்தின் வடக்குப் பகுதியில் அமைந்து உள்ளது. இதன் மொத்த பரப்பளவு 4,623 சதுர கிலோமீட்டர்கள் (சபாவின் மொத்த நிலப்பரப்பில் 6.3%). சபாவின் ஐந்து பிரிவுகளில் மிகச் சிறியது.

கூடாட் பிரிவுக்குள் கூடாட்; பித்தாஸ் (Pitas); கோத்தா மருடு (Kota Marudu) மாவட்டங்களும்; பாலாக் (Balak), பலம்பங்கான் (Balambangan), பாங்கி (Banggi), பங்கவான் (Bankawan), குகுவான் உத்தாரா (Guhuan Utara), கலம்புனியான் (Kalampunian) மற்றும் மலாவலி (Malawali) தீவுகளும் உள்ளடங்கி உள்ளன.

கூடாட் பிரிவின் மக்கள்தொகை

2010-ஆம் ஆண்டு நிலவரப்படி, கூடாட் பிரிவின் மக்கள்தொகை 186,516. இது சபாவின் மொத்த மக்கள்தொகையில் சுமார் 6% ஆகும். பெரும்பாலும் ருங்குஸ் (Rungus) மக்கள் வசிக்கின்றனர்.

கூடாட் பிரிவிற்குள் உள்ள மிகப்பெரிய நகரம் கூடாட். அதுவே முக்கிய போக்குவரத்து மையமுமாகும். கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் ஒரே ஒரு விமான நிலையம் மட்டுமே உள்ளது.

மாநிலங்கள் 

சபா மாநிலத்தின் கூடாட் பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:

 கோத்தா மருடு மாவட்டம் (1,917 கி.மீ.2) (கோத்தா மருடு)
 கூடாட் மாவட்டம் (1,287 கி.மீ.2) (கூடாட்)
 பித்தாஸ் மாவட்டம் (1,419 கி.மீ.2) (பித்தாஸ் நகரம்)

நாடாளுமன்ற உறுப்பினர்கள் (டேவான் ராக்யாட்)

இவற்றையும் பார்க்க 
 மலேசியாவின் மாநிலப் பிரிவுகள்

நூல்கள் 
 

 State of Sabah: Administrative Divisions Ordinance – Sabah Cap. 167 (PDF) of 1 November 1954; last amended on 16 September 1963, as amended in August 2010;

மேற்கோள்கள்

சபா
மலேசியாவின் மாநிலப் பிரிவுகள்
அரசி நெபெர்நெப்ரதென்

அரசி நெபெர்நெப்ரதென், பார்வோன் சுமென்க்கரேவிற்குப் பின்னர் பண்டைய எகிப்தின் புது இராச்சியத்தை கிமு  1334 - 1332 முடிய இளவரசன்  துட்டன்காமனின் காப்பாட்சியராக ஆண்ட பதினெட்டாம் வம்ச அரசி ஆவார்.துட்டன்காமன் கல்லறையில் கிடைத்த பெட்டி மீது அரசி நெபெர்நெப்ரதென் பற்றிய குறிப்புகள் கண்டெடுக்கப்பட்டுள்ளது.

இதனையும் காண்க
 பாரோக்களின் பட்டியல்
 பண்டைய எகிப்திய அரசமரபுகள்

மேற்கோள்கள்

மேலும் படிக்க
 Aldred, Cyril,  Akhenaten, King of Egypt (Thames & Hudson, 1988).
 
 
 
 Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. 
 Dodson, Aidan. Amarna Sunset: Nefertiti, Tutankhamun, Ay, Horemheb, and the Egyptian Counter-Reformation. The American University in Cairo Press. 2009, 

 Gabolde, Marc, Under a Deep Blue Starry Sky in "Causing His Name to Live: Studies in Egyptian Epigraphy and History in Memory of William J. Murnane"; Gabolde - Starry Sky
 Giles, Frederick. J., Ikhnaton Legend and History (1970, Associated University Press, 1972 US)
 Giles, Frederick. J.  The Amarna Age: Egypt (Australian Centre for Egyptology, 2001)
 Hornung, Erik, Akhenaten and the Religion of Light, translated by David Lorton, Cornell University Press, 1999, )
 Miller, Jared; Amarna Age Chronology and the Identity of Nibhururiya in the Light of a Newly Reconstructed Hittite Text (2007); Altoriental. Forsch. 34 (2007) 2, 252–293
 Redford, Donald B., Akhenaten: The Heretic King (Princeton University Press, 1984, )
Redford, Donald B.;Akhenaten: The Heretic King (1984) Princeton University Press
 Reeves, C. Nicholas., Akhenaten, Egypt's False Prophet (Thames & Hudson, 2001).
 Reeves, C. Nicholas., The Complete Tutankhamun: The King, the Tomb, the Royal Treasure. London: Thames & Hudson, 1 November 1990,  (hardcover)/ (paperback)
 
 Theis, Christoffer Der Brief der Königin Daḫamunzu an den hethitischen König Šuppiluliuma I. im Lichte von Reisegeschwindigkeiten und Zeitabläufen, in: Thomas R. Kämmerer (Hrsg.): Identities and Societies in the Ancient East-Mediterranean Regions. Comparative Approaches. Henning Graf Reventlow Memorial Volume (= AAMO 1, AOAT 390/1). Münster 2011, S. 301–331
 Tyldesley, Joyce. Nefertiti: Egypt's Sun Queen. Penguin. 1998. 
 The Amarna Project

பண்டைய எகிப்து
பெண் பரோவாக்கள்
எகிப்தின் பதினெட்டாம் வம்சம்  
பண்டைய எகிப்து
ஆளுநர் இல்லம், ராஞ்சி

ஆளுநர் இல்லம், ராஞ்சி (Raj Bhavan, Ranchi) என்பது ஜார்கண்ட் ஆளுநரின் அதிகாரப்பூர்வ இல்லமாகும். இது சார்கண்ட் மாநிலத்தின் தலைநகரான ராஞ்சியில் அமைந்துள்ளது. ஜார்கண்ட் மாநிலத்தின் தற்போதைய ஆளுநர் ரமேஷ் பைஸ் இங்கு வசித்து வருகின்றார்.

கட்டிடம் 
ஆளுநர் இல்லம்  பரப்பளவில் அமைந்துள்ளது. இதன் கட்டுமானப் பணிகள் 1930-ல் தொடங்கப்பட்டு மார்ச் 1931-ல் நிறைவடைந்தது. அன்றைய இத்திட்ட மதிப்பு ரூ. 700,000 ஆகும். இக்கட்டிடத்தினை கட்டிடப்பொறியாளர் சேட்லோ பெல்லார்டு என்பவர் வடிவமைத்தார்.

ஆளுநர் மாளிகை வளாகத்தில் ஆட்ரி இல்லம் உள்ளது. இது இப்போது ஆளுநர் செயலகமாக உள்ளது. இது 1850 முதல் 1856 வரை சோட்டா நாக்பூரின் துணை ஆணையராக இருந்த படைத்தலைவன் ஹன்னிங்டனால் கட்டப்பட்டது.

தோட்டங்கள் 
ஆளுநர் மாளிகையில், பல புல்வெளிகள் மற்றும் தோட்டங்கள் உள்ளன. இவை குறிப்பிடப்பட்ட ஆளுமைகளின் பெயரால் அழைக்கப்படுகின்றன.

 அக்பர் தோட்டம் 2005-ல் புதிதாக உருவாக்கப்பட்டது மற்றும் உரோசாக்கள் மற்றும் பருவகால மலர்களின் அழகான பகுதி இங்கு உள்ளது.
 புத்தர் தோட்டம். அழகிய நிலப்பரப்பையும் பசுமை இல்லத்தினையும் கொண்டுள்ளது.
 அசோகா தோட்டம். இதன் முக்கிய ஈர்ப்பாகப் புல்வெளி தோராயமாக  பரப்பளவில் அமைந்துள்ளது
 மூர்த்தி தோட்டம். 15,000 சதுர அடை பரப்பளவில் அமைந்துள்ளது. மேலும் 12000 சதுர அடி 'அல்லிக் குளம்' அமைந்துள்ளது   .
 மகாத்மா காந்தி தோட்டம். ஆளுநர் மாளிகையின் தெற்கு பகுதியில் மருத்துவ தாவரங்களுடன் இத்தோட்டம் அழகிய நீரூற்றின் நடுவே அமைந்துள்ளது.
 நட்சத்திர வனம். இது புதிய தோட்டம் ஆகும்.

மேற்கோள்கள்

வெளி இணைப்புகள் 
 ராஜ்பவனின் அதிகாரப்பூர்வ இணையதளம்
ஜார்க்கண்டு அரசு
இந்தியாவிலுள்ள ஆளுநர்களின் இல்லங்கள்
மயிலாப்பூர் காரணீசுவரர் கோயில்

காரணீசுவரர் கோயில் (Mylapore Karaneeswarar Temple) இந்திய மாநிலம் தமிழ்நாட்டின் தலைநகர் சென்னையில் மயிலாப்பூரில் அமைந்துள்ள சிவன் கோவில் ஆகும். மயிலாப்பூரில் உள்ள சப்த சிவத்தலங்களில் இதுவும் ஒன்றாகும்.

சப்த சிவத்தலங்கள்
மயிலாப்பூர் பகுதியில் மயிலாப்பூர் காரணீசுவரர் கோயில், திருவல்லிக்கேணி தீர்த்தபாலீசுவரர் கோயில், மயிலாப்பூர் வெள்ளீசுவரர் கோயில், மயிலாப்பூர் விருபாட்சீசுவரர் கோயில், மயிலாப்பூர் வாலீசுவரர் கோயில், மயிலாப்பூர் மல்லீசுவரர் கோயில். மயிலாப்பூர் கபாலீசுவரர் கோயில் எனப்படுகின்ற சப்த சிவத்தலங்கள் அமைந்துள்ளன. இவற்றை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன. இவற்றைச் சப்த ரிசிகளான விசுவாமித்திரர்,  காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.

இறைவனும் இறைவியும்
இங்குள்ள சிவலிங்கத் திருமேனி, திருக்கடையூர் மற்றும் காளஹஸ்தி தலங்களில் உள்ள சதுர வடிவ லிங்கத் திருமேனி போல் காட்சியளிக்கிறது. இங்குள்ள சிவனின் பெயர் காரணீஸ்வரர் ஆவார். இறைவி சொர்ணாம்பிகை ஆவார். இக்கோயில் அருகில் மாதவப்பெருமாள் கோயில் அமைந்துள்ளது.

திறந்திருக்கும் நேரம்
இக்கோயில் மயிலாப்பூரில் பஜார் சாலையில் உள்ளது. காலை 6.00 மணி முதல் பகல் 12.00 மணி வரையிலும் மாலை 4.30 மணி முதல் இரவு 8.30 மணி வரையிலும் இக்கோயில் திறந்திருக்கும்.

மேற்கோள்கள் 

சென்னையிலுள்ள சிவன் கோயில்கள்
தாவாவ் பிரிவு

தாவாவ் பிரிவு (மலாய் மொழி: Bahagian Tawau; ஆங்கிலம்: Tawau Division) என்பது மலேசியா, சபா மாநிலத்தில் உள்ள ஐந்து நிர்வாகப் பிரிவுகளில் ஒன்றாகும். பிரிவு என்பதைக் கிழக்கு மலேசியாவில் டிவிசன் (Division) என்று அழைக்கிறார்கள். இந்த முறைமை தீபகற்ப மலேசியாவில் இருந்து முற்றிலும் வேறுபட்டது.

கிழக்கு மலேசியாவில் உள்ள சபா; சரவாக் மாநிலங்களைப் பொருத்த வரையில், பிரிவு என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும்  மாவட்டங்களாக (Daerah) பிரிக்கப்பட்டு நிர்வாகம் செய்யப் படுகிறது. ஒவ்வொரு பிரிவுக்கும் ஓர் ஆளுநர் (Resident) நியமிக்கப்பட்டு உள்ளார்.

பொது

இந்தக் தாவாவ் பிரிவு, சபா மாநிலத்தின் தென் கிழக்குப் பகுதியில் அமைந்து உள்ளது. இதன் மொத்த பரப்பளவு 14,905 சதுர கிலோமீட்டர்கள் (சபாவின் மொத்த நிலப்பரப்பில் 20 %).

தாவாவ் பிரிவின் தலைநகரம் தாவாவ். இதர முக்கிய நகரங்கள்: லகாட் டத்து (Lahad Datu), கூனாக் (Kunak) மற்றும் செம்பூர்ணா (Semporna).

சபாவின் மொத்த மக்கள் தொகையில் தவாவ் பிரிவு 26 % கொண்டுள்ளது. முக்கிய பழங்குடி குழுக்கள்: பஜாவ், சுலுக், இடான், திடோங், கோகோஸ், மூருட், லுன் பாவாங்; லுன் டாயே மற்றும் சிறுபான்மை கலப்பு இனக் குழுக்கள்.

வெளிநாட்டவர் குடியேற்றம்

இந்தோனேசியாவில் இருந்து பூகினீஸ் மற்றும் துரோஜான் போன்ற இனக் குழுக்கள், பெரிய எண்ணிக்கையில், சட்டப் பூர்வமாகவும்; சட்டவிரோதமாகவும் குடியேறி உள்ளனர். கிழக்குத் திமோர் தீவில் இருந்தும் குடியேற்றங்கள் நடந்து உள்ளன. பிலிப்பைன்ஸில் இருந்து தாசுக் மற்றும் விசாயா மக்களும் குடியேறி உள்ளனர்.

மேலும் மலேசியப் பாகிஸ்தானியர்கள்; மலேசிய இந்தியர்கள்; மலேசிய அரேபியர்கள், தாவாவ் பகுதியில் வாழ்கின்றனர். சீனர்களும் அதிகமாக உள்ளனர்.

தாவாவ் துறைமுகம்

கோத்தா கினபாலு மற்றும் சண்டக்கான் துறைமுகங்களுக்குப் பிறகு மூன்றாவது பெரிய துறைமுகமாகத் தாவாவ் துறைமுகம் விளங்குகிறது. பெரிய அளவில் காட்டு மரங்கள் மற்றும் விவசாய பொருட்களின் ஏற்றுமதி மையமாகவும் தாவாவ் துறைமுகம் செயல்படுகிறது.

தாவாவ் பிரிவில் இரண்டு உள்நாட்டு வானூர்தி நிலையங்கள் உள்ளன. ஒன்று தாவாவ் வானூர்தி நிலையம் மற்றும் ஒன்று லகாட் டத்து வானூர்தி நிலையம். இந்தப் பிரிவில் சிபாடான் (Sipadan) தீவு; லிகிடான் (Ligitan) தீவு; செபாடிக் (Sebatik) தீவின் வடக்குப் பகுதியும் அடங்கும்.

வரலாறு 

சபா, சரவாக் மாநிலங்களின் தற்போதைய பிரிவு எனும் அமைப்பு முறை ஜெர்மனிய வணிகர் ஒருவரின் மூலமாகப் பெறப்பட்ட அமைப்பு முறையாகும். அந்த அமைப்பு முறை வட போர்னியோ சார்ட்டட் நிறுவனத்திடம் (North Borneo Chartered Company) இருந்து பெறப்பட்டது.

இந்த முறையை அமைத்தவர் பிரபு வான் ஓவர்பெக் (Baron von Overbeck). அவருக்குப் பின்னர் அந்த டிவிசன் முறை இன்றும் தொடர்கிறது.

மாநிலங்கள் 

சபா மாநிலத்தின் தாவாவ் பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:

 கலாபாக்கான் மாவட்டம் (3,885 கி.மீ.2 (கலாபாக்கான்)
 கூனாக் மாவட்டம் (1,134 கி.மீ.2) (கூனாக்)
 லகாட் டத்து மாவட்டம் (6,501 கி.மீ.2) (லகாட் டத்து)
 செம்பூர்ணா மாவட்டம் (1,145 கி.மீ.2) (செம்பூர்ணா)
 தாவாவ் மாவட்டம் (2,240 கி.மீ.2) (தாவாவ்)

1 சனவரி 2019-இல் தாவாவ் மாவட்டத்தில் இருந்து கலாபாக்கான் மாவட்டம் பிரிக்கப்பட்டது.

இவற்றையும் பார்க்க 
 மலேசியாவின் மாநிலப் பிரிவுகள்

நூல்கள் 
 

 State of Sabah: Administrative Divisions Ordinance – Sabah Cap. 167 (PDF) of 1 November 1954; last amended on 16 September 1963, as amended in August 2010;

மேற்கோள்கள்

சபா
மலேசியாவின் மாநிலப் பிரிவுகள்
2022 மகளிர் துடுப்பாட்ட உலகக்கிண்ணம்

2022 மகளிர் துடுப்பாட்ட உலகக்கிண்ணம் (2022 Women's Cricket World Cup) பன்னிரண்டாவது மகளிர் துடுப்பாட்ட உலகக்கிண்ணமாகும். ஒவ்வொரு ஆட்டமும் 50 நிறைவுகள்  விளையாடும் ஒருநாள் பன்னாட்டுத் துடுப்பாட்ட முறையில் விளையாடப்படுகிறது.  மார்ச் 4, 2022 முதல் ஏப்ரல் 3, 2022 வரை பன்னாட்டுத் துடுப்பாட்ட அவையால் நடத்தப்பட்ட  இப்போட்டிகளை நியூசிலாந்து  ஏற்று நடத்தியது. 2021-ல் இத்தொடர் நடைப்பெற திட்டமிடப்பட்டிருந்தது. ஆனால் கொரோனா பெருந்தொற்று காரணமாக இத்தொடர் 2022-க்கு மாற்றப்பட்டது. இத்தொடரின் இறுதிப்போட்டியில் இங்கிலாந்து அணியை 71 ஓட்டங்கள் வித்தியாசத்தில் வென்று ஆத்திரேலியா அணி 7-வது முறையாக உலகக்கோப்பையை வென்றது.

பங்கேற்ற அணிகள் 
இந்தப் போட்டிகளில் பங்கேற்ற எட்டு நாட்டு மகளிர் அணிகள்:

 
 
 
   தென்னாபிரிக்கா 
   இந்தியா 
  வங்கதேசம்

விளையாட்டரங்கங்கள்

குழுநிலைச் சுற்று 
குழுநிலைச் சுற்றில் உள்ள 8 அணிகளும் மற்ற ஏழு அணிகளுடன் தலா 1 முறை எதிர்கொண்டன.ஒரு போட்டியை வென்ற அணிக்கு 2 புள்ளிகள் வழங்கப்பட்டது.  குழுநிலைச் சுற்றின் முடிவில் புள்ளிப்பட்டியலில் முதல் 4 இடங்கள் பெற்ற அணிகள் அரையிறுதிக்கு முன்னேறின. 

 - அரையிறுதிக்கு முன்னேறிய அணிகள்

அரையிறுதி போட்டிகள் மற்றும்  இறுதிப்போட்டி

புள்ளிவிவரங்கள்

அதிக ஓட்டங்கள்

அதிக வீழ்த்தல்கள்

மேற்கோள்கள் 

துடுப்பாட்ட உலகக்கிண்ணம்
பெலுரான்

பெலுரான் என்பது (மலாய்: Pekan Beluran; ஆங்கிலம்: Beluran Town); மலேசியா, சபா மாநிலம், சண்டாக்கான் பிரிவு, பெலுரான் மாவட்டத்தின் தலைநகரம் ஆகும். சூலு கடலில் கலக்கும் லாபோக் ஆற்றின் (Sungai Labuk) கரையில் பெலூரான் நகரம் அமைந்து உள்ளது. சண்டாக்கான் நகரில் இருந்து 88 கி.மீ. தொலைவில் உள்ளது.

பெலுரான் மாவட்டத்தின் மக்கள் தொகையானது திடோங் (Tidong); ஒராங் சுங்கை (Orang Sungai); கடாசான் (Kadazan); டூசுன் (Dusun); மற்றும் சுலுக் போன்ற பல்வேறு இனக்குழுக்களின் கலவையாகும்.

பொது

பெலுரான் மாவட்டம், முன்பு லாபோக் - சூகுட் (Labuk-Sugut) மாவட்டம் என்று அழைக்கப்பட்டது. பிரித்தானிய வடக்கு போர்னியோ நிறுவன நிர்வாகத்தின் தொடக்கக் காலத்தில் இருந்தே அறியப்பட்டு உள்ளது. சபா மாநிலத்தின் தொடக்கக்கால நகரங்களில் பெலூரான் நகரமும் ஒன்றாகும்.

சபா மாநிலத்தின் கிழக்குப் பகுதிகளில் நிலநடுக்கங்களின் அதிர்வுகள் ஏற்படுவது உண்டு. மிக அண்மையில் 2022 மார்ச் 28-ஆம் தேதி பெலுரானில் ஒரு நிலநடுக்கம் ஏற்பட்டு உள்ளது.

வரலாறு

முன்பு காலத்தில் பெலுரான் என்பது "பெலுடான்" (Buludan) என்று அழைக்கப்பட்டது. புலுடான் என்றால் மலை என்று பொருள். இந்தப் பெயர் இப்போது அங்கு வாழும் ஒவ்வோர் இனத்தவராலும் பயன்படுத்தப் படுகிறது. 

சபா மாநிலத்தை ஆட்சி செய்த ஆங்கிலேயர்கள் பெலுடான் என்று உச்சரிக்க சிரமப்பட்டதாகவும்; காலப் போக்கில் அந்தப் பெயர் பெலுரான் என்று திரிபுநிலை அடைந்ததாகவும் சொல்லப் படுகிறது.

இரண்டாம் உலகப் போரில் சேதம்

பெலுரான் மாவட்ட நிர்வாக அலுவலகம் 1916-ஆம் ஆண்டில் நிறுவப்பட்டது, இருப்பினும் இரண்டாம் உலகப் போரின் விளைவாக அலுவலகத்தில் இருந்த அனைத்துப் பதிவுகளும் தரவுகளும் அழிந்து போயின.

சில பழைய சான்றுகளின்படி, பி.எஸ். வில்லி (B.S Willie) என்பவர் 1945-ஆம் ஆண்டில் பெலுரான் மாவட்ட அதிகாரியாக நியமிக்கப்பட்டு உள்ளார்.

மேற்கோள்

மேலும் காண்க 
 இணையத்தளம்: https://mdbeluran.sabah.gov.my/index.php/ms/info-beluran/latar-belakang
 

மலேசிய நகரங்கள்‎
சபா மாநிலத்தின் நகரங்கள்
மயிலாப்பூர் வெள்ளீசுவரர் கோயில்

வெள்ளீசுவரர் கோயில் இந்திய மாநிலம் தமிழ்நாட்டின் தலைநகர் சென்னையில் மயிலாப்பூரில் அமைந்துள்ள சிவன் கோவில் ஆகும். மயிலாப்பூரில் உள்ள சப்த சிவத்தலங்களில் இதுவும் ஒன்றாகும்.

சப்த சிவத்தலங்கள்
மயிலாப்பூர் பகுதியில் மயிலாப்பூர் காரணீசுவரர் கோயில், திருவல்லிக்கேணி தீர்த்தபாலீசுவரர் கோயில், மயிலாப்பூர் வெள்ளீசுவரர் கோயில், மயிலாப்பூர் விருபாட்சீசுவரர் கோயில், மயிலாப்பூர் வாலீசுவரர் கோயில், மயிலாப்பூர் மல்லீசுவரர் கோயில். மயிலாப்பூர் கபாலீசுவரர் கோயில் எனப்படுகின்ற சப்த சிவத்தலங்கள் அமைந்துள்ளன. இவற்றை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன. இவற்றைச் சப்த ரிஷிகளான விசுவாமித்திரர், காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர். இந்த கோவில் மயிலை செங்குந்தர் சபை உத்தரவுப்படி செங்குந்தர் மரபினரால் தொன்று தொட்டு நிர்வகிக்கப்படுகிறது.

இறைவனும் இறைவியும்
இங்குள்ள மூலவர் வெள்ளீசுவரர் ஆவார். இறைவி காமாட்சியம்மன் ஆவார். இக்கோயில் கபாலீசுவரர் கோயில் அருகில் அமைந்துள்ளது.

திறந்திருக்கும் நேரம்
இக்கோயில் மயிலாப்பூரில் பஜார் சாலையில் உள்ளது. காலை 6.00 மணி முதல் பகல் 11.30 மணி வரையிலும் மாலை 4.00 மணி முதல் இரவு 9.00 மணி வரையிலும் இக்கோயில் திறந்திருக்கும்.

மேற்கோள்கள் 

சென்னையிலுள்ள சிவன் கோயில்கள்
சென்னை
மயிலாப்பூர் விருபாட்சீசுவரர் கோயில்

விருபாட்சீசுவரர் கோயில் இந்திய மாநிலம் தமிழ்நாட்டின் தலைநகர் சென்னையில் மயிலாப்பூரில் அமைந்துள்ள சிவன் கோவில் ஆகும். மயிலாப்பூரில் உள்ள சப்த சிவத்தலங்களில் இதுவும் ஒன்றாகும்.

சப்த சிவத்தலங்கள்
மயிலாப்பூர் பகுதியில் மயிலாப்பூர் காரணீசுவரர் கோயில், திருவல்லிக்கேணி தீர்த்தபாலீசுவரர் கோயில், மயிலாப்பூர் வெள்ளீசுவரர் கோயில், மயிலாப்பூர் விருபாட்சீசுவரர் கோயில், மயிலாப்பூர் வாலீசுவரர் கோயில், மயிலாப்பூர் மல்லீசுவரர் கோயில். மயிலாப்பூர் கபாலீசுவரர் கோயில் எனப்படுகின்ற சப்த சிவத்தலங்கள் அமைந்துள்ளன. இவற்றை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன.  இவற்றைச் சப்த ரிசிகளான விசுவாமித்திரர்,  காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.

இறைவனும் இறைவியும்
இங்குள்ள மூலவர் விருபாட்சீசுவரர் ஆவார். இறைவி விசாலாட்சி ஆவார்.  சுந்தரமூர்த்தி நாயனார் இங்கு இறைவனை தரிசனம் செய்தபோது இறைவன் அவருடைய திருவுளப்படி நடராஜத் தாண்டவத்தைக் காட்டியருளினார்.

திறந்திருக்கும் நேரம்
இக்கோயில் மயிலாப்பூர் கடை வீதியில் உள்ள காரணீசுவரர் கோயிலுக்கு அருகில் உள்ளது. காலை 6.30 மணி முதல் பகல் 12.00 மணி வரையிலும் மாலை 4.30 மணி முதல் இரவு 8.30 மணி வரையிலும் இக்கோயில் திறந்திருக்கும்.

மேற்கோள்கள் 

சென்னையிலுள்ள சிவன் கோயில்கள்